Žiguliovskas
Žiguliovskas (rus. Жигулёвск) – miestas Rusijoje, Samaros srityje, Volgos dešiniajame krante, Samaros kilpoje, priešais Toljatį, Žigulių kalnų papėdėje. Pro miestą eina Maskvos–Samaros geležinkelio ruožas ir plentas. Šalia miesto per Volgą pastatyta Žiguliovsko hidroelektrinės užtvanka, sudaranti Kuibyševo tvenkinį. Gaminamos statybinės medžiagos (cementas), akumuliatoriai, kepama duona. Veikia Šv. Jono Kronštatiečio ir Švč. Vladimiro ikonos Dievo Motinos cerkvės. Apylinkėse įsteigtas Samaros kilpos nacionalinis parkas.